钦定古今图书集成/明伦汇编/氏族典/第109卷 > 《廖用贤尚友录》 > 崔杼
## 钦定古今图书集成/明伦汇编/氏族典/第109卷 > 《廖用贤尚友录》 > 崔杼

按《春秋臣传》：杼，齐相也，是为崔武子。棠公死，武子吊
焉，见棠姜美之。武子取之，庄公通焉，杼遂弑之。贾举、
州绰、邴师、公孙敖、封具铎父、襄、伊偻、堙皆死。祝佗父
祭于高唐，至复命，不说弁而死于崔氏。申蒯侍渔者，
退谓其宰曰：“‘尔以帑免，我将死’。其宰曰：‘免，是反子之
义也’。”与之皆死。崔氏杀鬷蔑于平阴。丁丑，杼立景公
而相之，盟国人于大宫。太史书曰：“崔杼弑其君，崔子杀之。”其弟嗣书，而死者二人。其弟又书，乃舍之。《南史》
闻太史尽死，执简以往。闻既书，乃还。